**Farské oznamy**

**Deviata nedeľa - rok B (2. 6. 2024)**

|  |  |  |
| --- | --- | --- |
| Pondelok | Sv. Karola Lwangu a spoločníkov | 17.30 |
| Utorok |  | 17.30 |
| Streda | Sv. Bonifáca | 17.30 |
| Štvrtok | Najsvätejšieho srdca Ježišovho, slávnosť, vigília | 17.30 |
| Piatok | Najsvätejšieho srdca Ježišovho, slávnosť - Svetový deň modlitieb za posväcovanie kňazov  | 17.00 |
| Sobota | O Preblahoslavenej Panne Márii | 18.00 Oblazov |
| Nedeľa | Desiata nedeľa cez rok | 8.00 a 10.30 |

Dnes o 15.00 by sme mali v kostole stretnutie ružencového bratstva. Po sv. omši bude prvonedeľná zbierka pre potreby farnosti.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.30hod. a v piatok od 15.00hod. V piatok na slávnosť Najsvätejšieho srdca Ježišovho budeme mať výročitú ďakovnú celodennú adoráciu.Začneme o 9.00hod. a zakončenie bude o 16.45 hod. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

V dňoch 23-26.9. vás pozývam na farskú púť do Ríma. Išli by sme letecky z Viedne, cena je 590 eur. V cene sú započítané letenky, ubytovanie s raňajkami, sprievodca. Rátam, že okrem toho budeme v Ríme potrebovať ešte asi 200eur. Počet ľudí 30. Predbežný program je na nástenke a na farskej stránke. Porozmýšľajte si a prosím, aby ste mi do sakristie, čím skôr dali vedieť záujem. S cestovnou kanceláriou som sa dohodol, že do budúcej nedele uzatvoríme počet z našej farnosti, aby oni mohli postupovať ďalej. Treba nahlásiť: meno, priezvisko, rod. číslo, bydlisko, číslo cestovného dokladu, mob. telefón, email), tí čo ste sa už prihlásili, prosím, aby ste doplnili tieto údaje. Teším sa na spoločnú púť.

Vyhlasujem novú prípravu k sviatosti birmovania. Na budúcu nedeľu si môžete v sakristii zobrať prihlášky. Treba sa prihlásiť do konca júna. Do prípravy sa môžu prihlásiť terajší deviataci a starší.

Dňa 8.6. v Žiline u kapucínov sa uskutoční duchovná obnova pre členov farských charít a ich priateľov. Viac informácií u p. kostolníčky Janky Blaškovej.

Chcem poďakovať za vaše modlitby, obety, finančnú podporu našej farnosti, tým, ktorí pripravili oltáriky i za každý druh pomoci a na budúci týždeň prosím o upratovanie skupinu č. 18. Zostávame spojení v modlitbe a žehnám vám do ďalšieho týždňa.